SENSEX
వారం మొత్తం నష్టాలు ఒడిదుడుకులే!
ముంబై, డిసెంబరు 24: దేశీయ స్టాక్‌ మార్కెట్లు గడచిన వారంలో అత్యధిక శాతం నష్టాలు చవిచూసాయి. మిడ్‌క్యాప్‌, స్మాల్‌క్యాప్‌షేర్లు భారీ అమ్మకాలతో సతమతం అయ్యాయి. విదేశీ మార్కెట్‌ ధోరణులు ప్రోత్సాహకరంగా కొనసాగి నా దేశీయంగా విదేశీ సంస్థాగత ఇన్వెస్టర్ల విక్రయాలు జోరందు కోవడంతో ప్రతికూలంగా మారాయి. 2017 ఏప్రిల్‌ నుంచి అమలుచేయాలని కేంద్రం నిర్ణయించిన జిఎస్‌టి బిల్లుకు తుది అనుమతి ఆల స్యం అవుతుండటం కూడా సెంటి మెంట్‌ను బలహీనపరిచిందని తెలుస్తోం ది. గతవారం 449పాయింట్ల వద్ద సెన్సె క్స్‌ పతనం అయి 26,041 పాయింట్లవద్ద స్థిరపడితే నిఫ్టీ 50సూచి కూడా 154 పాయింట్లు దిగజారి 7986 పాయింట్లవద్ద స్థిర పడింది.
మొత్తంగాచూస్తే నిఫ్టీ 8వేల పాయింట్ల మైలురాయి దిగువన స్థిరపడితే వారం మధ్యలో సెన్సెక్స్‌కూడా 26 వేల కీలకస్థాయిని కోల్పోయిం ది. గతవారం చిన్నషేర్లలో అమ్మకాలు జోరందుకోవ డంతో బిఎస్‌ఇ మిడ్‌క్యాప్‌సూచి నాలుగుశాతం పడిపోయింది. 11,761 పాయింట్ల వద్ద స్థిరపడింది. స్మాల్‌క్యాప్‌సూచి 2.6శాతం పతనం అయి 11,797 పాయింట్ల వద్ద నిలిచింది. రంగాలవారీగా చూస్తే హెల్త్‌కేర్‌, మెటల్‌ 4.25శాతం చొప్పున దిగజారితే బ్యాం కింగ్‌ 2.65శాతం, ఆటో 1.7శాతం చొప్పున క్షీణించా యి. ఇక బ్లూచిప్‌ కంపెనీలపరంగాచస్తే యాక్సిస్‌ బ్యాంకు 7.3శాతం, అదానిపోర్టులు 6.2శాతం, స్టేట్‌ బ్యాంకు 6శాతం చొప్పున పడిపోయాయి. టాటా స్టల్‌ 5.7శాతం, భారతి ఎయిర్‌టెల్‌ 4.7శాతం, ఒఎన్‌జిసి 4.3శాతం చొప్పున క్షీణించాయి. గెయిల్‌ 4శాతం సిప్లా 3శాతం చొప్పున పుంజు కున్నాయి.
గడచిన రెండునెలలుగా అమ్మ కాలకే ప్రాధాన్యం ఇస్తున్న విదేశీ సంస్థాగత ఇన్వెస్టర్లు గతవారం కూడా అదే బాటలో సాగాయి. దీనితో డిఎంబరులో ఇప్పటివరకూ దేశీయ స్టాక్స్‌లో ఎఫ్‌ఐఐ ల అమ్మకాలు దాదాపు 26,500 కోట్లకు చేరాయి. వీటితో గడచిన శుక్రవారమే రూ.1643 కోట్ల పెట్టుబడులు వెనక్కి తీసుకున్నారు. వారాం తంలో మాత్రం స్టాక్‌ మార్కెట్లు కొంతమేర రికవరీ అయ్యాయి. ఏడు రోజులుగా కొనసాగిన నష్టాల నుంచి కొంతమేర కోలుకున్నాయనే చెప్పాలి.